# Cirocha

### Z Wikipédie

Cirocha
[[Obrázok:{{{Obrázok}}}|300px|Fotka rieky Cirocha]]

Dĺžka toku | 56,6 km
Dĺžka toku na Slovensku | 56,6 km
Plocha povodia | 499 km²
Plocha povodia na Slovensku | 499 km²
Vznik | prameň v Bukovských vrchoch
Ústie | do Laborca pri Humennom
Priemerný prietok | (Snina) 2,85 m³/s
Minimálny prietok | 0,05 m³/s
Maximálny prietok | 200,0 m³/s

Cirocha je rieka na severovýchode Slovenska, preteká územím okresov Snina a Humenné. Je to ľavostranný prítok Laborca, meria 56,6 km a je tokom VI. rádu.

Pramení v Bukovských vrchoch pod Ruským sedlom (795 m n. m.) v nadmorskej výške okolo 740 m n. m., v blízkosti slovensko-poľskej štátnej hranice.

Tečie najprv na juh, priberá menšie prítoky a vteká do Ruskej kotliny, kde priberá zľava Ruský potok a stáča sa na juhozápad. Sprava ďalej priberá Smolník a vteká do vodnej nádrže Starina. Už do vodnej nádrže sa vlievajú Stružnica zo severu a Hricov potok zo západu.

Pod priehradným múrom rieka tečie na juh po hranici medzi Bukovskými vrchmi (podcelok Nastaz) a Laboreckou vrchovinou. Zľava priberá Havrilovec a vstupuje do Beskydského predhoria. Ďalej tečie na juhozápad cez Stakčín, kde priberá zľava Trnovec a z pravej strany Chotinku, nasleduje Kuršina zľava a rieka sa stáča na západ.

Potom priberá ľavostrannú Bystrú, preteká územím mesta Snina, kde priberá Pčolinku sprava, potom tečie popri obci Belá nad Cirochou, kde priberá Barnov zľava, výraznejšie meandruje a smeruje viac-menej k juhozápadu. Následne priberá Zajacov potok a Trsťový potok sprava, preteká katastrálnymi územiami obcí Dlhé nad Cirochou a Modra nad Cirochou, zľava priberá Voniarsky potok a Dielnicu (167,9 m n. m.), sprava Zvoníkov potok. Pokračuje katastrálnym územím obce Kamenica nad Cirochou, pri Lackovciach priberá z ľavej strany Kamenicu (156,1 m n. m.), vytvára veľký oblúk medzi obcami Lackovce a Hažín nad Cirochou a tečie na západ. Východne od Humenného sa vlieva do Laborca v nadmorskej výške okolo 149 m n. m.

## [úprava] Povodie Cirochy podľa prítokov (v smere toku)

Cirocha (P - pravostranný prítok, Ľ - ľavostranný prítok)

- Kuzmovský potok Ľ
- Ruský potok Ľ
  - Michalcov potok Ľ
- Saganovský potok Ľ
- Záhradný potok Ľ
- Lukov Ľ
- Smolník P
- Stružnica P
  - Zvalský potok Ľ
  - Bystrý potok P
  - Kýčerský potok P
- Hricov potok P (ústi do vodnej nádrže Starina)
- Dara Ľ (ústi do vodnej nádrže Starina)
- Havrilovec Ľ
- Trnovec Ľ
  - Lieskovec P
  - Kolonička Ľ
  - Oľchovec P
    - Makoviský potok P
- Chotinka P
  - Hlboký potok Ľ
- Kuršina Ľ
  - Prechodovec P
- Tichá voda Ľ
- Bystrá Ľ
- Magurický potok P
- Veľký Trnovský potok Ľ
- Malý Trnovský potok Ľ
- Dalkov Ľ
- Pčolinka P
  - Čukalovský potok P
  - Klčský potok Ľ
  - Knopianka P
  - Vrchpoľský potok Ľ
  - Podhonský potok P
  - Pichnianka P
    - Kadlubský potok Ľ
  - Sninský potok Ľ
- Rovný potok Ľ
- Barnov Ľ
  - Hybkaňa P
    - Čierny potok P
  - Topoľné Ľ
  - Kamenný potok Ľ
- Brusný potok P
- Zajacov potok P
- Trsťový potok P
- Hrežnovský potok P
- Hodkovec Ľ
  - Hradiský potok Ľ
- Dlžianka Ľ
- Voniarsky potok Ľ
  - Prievlakový potok Ľ
- Dielnica Ľ
- Zvoníkov potok P
- Kamenica Ľ
  - Trsťový potok Ľ
  - Zvorík
  - Porúbka P
  - Klinový potok Ľ
  - Meše Ľ
  - Brestový potok Ľ
  - Čopovský potok Ľ
  - Suchý potok Ľ
    - Medvedí potok Ľ
  - Konské Ľ
    - Zbuchov potok Ľ

Zdroj: "http://sk.wikipedia.org../../../c/i/r/Cirocha.html"

Kategórie: Rieky na Slovensku | Povodie Laborca

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- Esperanto
- Polski
- Русский